Zapnutie režimu lietadlo
V iPhone, iPade alebo iPode touch otvorte ovládacie centrum a potom klepnite na ikonu . Môžete tiež prejsť do menu Nastavenia > Režim lietadlo a klepnutím na posuvník zapnúť režim lietadlo.
Na hodinkách Apple Watch stlačte spodnú časť obrazovky a podržte ju stlačenú, kým sa nezobrazí ovládacie centrum. Potom potiahnite prstom nahor a klepnite na ikonu . Môžete tiež prejsť do menu Nastavenia a zapnúť režim lietadlo klepnutím na položku Režim lietadlo.
iPhone a hodinky Apple Watch môžete nastaviť tak, aby používali nastavenie režimu lietadlo na druhom zariadení. Prejdite do aplikácie Apple Watch na iPhone a klepnite na položky Všeobecné > Režim lietadlo > Zrkadliť iPhone.
Používanie pripojenia Wi-Fi a Bluetooth v režime lietadlo
Ak to letecká spoločnosť povoľuje, môžete v režime lietadlo používať pripojenia Wi-Fi a Bluetooth. Každé z nich musíte zapnúť zvlášť. Na iPhone, iPade alebo iPode touch môžete pripojenie Wi-Fi alebo Bluetooth zapnúť pomocou ovládacieho centra. Na ploche otvorte ovládacie centrum a klepnite na ikonu alebo . Môžete tiež prejsť do menu Nastavenia > Wi-Fi alebo Nastavenia > Bluetooth. Ak chcete pripojenia Wi-Fi a Bluetooth používať na hodinkách Apple Watch, stačí vypnúť režim lietadlo.
Ak v režime lietadlo zapnete pripojenie Wi-Fi alebo Bluetooth, zostanú zapnuté aj pri ďalšom zapnutí režimu lietadlo (ak ich medzitým v režime lietadlo opäť nevypnete).
Ďalšie informácie
Prečítajte si, ako ovládať rozhrania Wi-Fi a Bluetooth pomocou ovládacieho centra na iPhone, iPade alebo iPode touch so systémom iOS 11 alebo novším.